EUROPA-KOMMISSIONEN Bruxelles, den 22.6.2015 COM(2015) 306 final RAPPORT FRA KOMMISSIONEN TIL EUROPA-PARLAMENTET OG RÅDET Gennemførelse af andet EF-handlingsprogram for sundhed i 2013 {SWD(2015) 122 final}



Indledning Denne rapport fokuserer på gennemførelsen af sundhedsprogrammet i 2013. Dette var det sidste år af gennemførelsen af det andet sundhedsprogram, som blev oprettet ved Europa-Parlamentets og Rådets afgørelse nr. 1350/2007/EF af 23. oktober 2007. Programmet gennemførtes i perioden fra 1. januar 2008 til 31. december 2013. I henhold til artikel 13, stk. 1, i afgørelsen om programmet skal Kommissionen årligt aflægge rapport til udvalget om alle initiativer og projekter, der finansieres via programmet, og holde Europa-Parlamentet og Rådet underrettet. Nærværende rapport opfylder dette krav. Den indeholder detaljerede oplysninger om budgettet for 2013 og dets gennemførelse. I det ledsagende arbejdsdokument fra Kommissionens arbejdsgrene i bilag 1 præsenteres en række eksempler på vigtige projekter, der blev finansieret via programmet primært i 2009-13, og som førte til væsentlige resultater. Bilag 2-10 indeholder oversigtstabeller over alle kontrakter og samfinansierede initiativer. Via programmet, der havde et samlet budget på 321 500 000 EUR, blev der stillet en lang række finansieringsinstrumenter til rådighed med henblik på at nå programmålene. Det drejede sig om følgende aktiviteter: Initiativer, der blev samfinansieret af Kommissionen og medlemsstaternes myndigheder ("fælles aktioner"), projekter, samfinansierede konferencer og driftstilskud specifikt til ngo'er og uafhængige netværk, direkte aftaler med internationale organisationer, offentlige indkøb og andre initiativer. Det andet sundhedsprogram har været det vigtigste redskab til gennemførelse af EU's sundhedsstrategi og har bidraget til at nå EU 2020-målene om intelligent og bæredygtig vækst. Målsætningen med programmet var at supplere, understøtte og gavne medlemsstaternes politikker og bidrage til øget solidaritet og velstand i EU ved at beskytte og fremme menneskers sundhed og sikkerhed og forbedre folkesundheden. Denne målsætning blev opdelt i tre hovedmål: — at forbedre borgernes sundhedsmæssige sikkerhed — at fremme sundhed og herunder at mindske sundhedsmæssig ulighed — at udarbejde og formidle information og viden om sundhed. Arbejdet med at opfylde de tre hovedmål Forskellige initiativer blev samfinansieret inden for hvert af hovedmålene. Hvad angår sundhedsmæssig sikkerhed, så holder sygdomsudbrud sig ikke inden for landegrænser. Derfor er det vigtigt at sikre, at lande og samfund i hele EU er godt rustede til at tackle overførbare og ikke-overførbare sygdomme. Dette har programmet bidraget til at opnå. Med hensyn til det andet hovedmål, så giver demografiske ændringer og især aldring store udfordringer i alle europæiske samfund. Via programmet har medlemsstaterne og EU været i stand til at hjælpe med at fremme sundhed og mindske uligheden på sundhedsområdet, bl.a. ved at understøtte forøgelsen af antal sunde leveår og fremme af sund aldring. F.eks. har programmet bidraget til at: give en bedre forståelse af problemet med, at mange unge, navnlig kvinder, begynder at ryge øge bevidstheden om hjerte-kar-sygdomme og diabetes gennemføre screening for livmoderhalskræft og tyk- og endetarmskræft udvikle en global onlinedatabase med oplysninger om sjældne sygdomme. I forbindelse med det tredje hovedmål har programmet bidraget til at skabe synergi og forbedre dokumentationen til brug for den politiske beslutningsproces via udvikling og overførsel af information og viden om sundhed i hele EU. Der er desuden blevet gennemført projekter, der konkret har støttet innovation inden for sundhed, bl.a. ved at give en bedre forståelse af, hvordan man opretter elektroniske patientjournaler og indfører individualiseret medicin. Hertil kommer, at programmet har bidraget til udarbejdelsen, udviklingen og gennemførelsen af EU’s sundhedspolitiske tiltag. Initiativerne blev finansieret med fokus på gennemførelsen af lovgivning, f.eks. om bekæmpelse af tobaksrygning og om stoffer af menneskelig oprindelse, på ulighed på sundhedsområdet med udgangspunkt i Kommissionens strategi "Solidaritet på sundhedsområdet: Begrænsning af uligheder på sundhedsområdet i EU", på grænseoverskridende sundhedstrusler og på patientrettigheder i forbindelse med grænseoverskridende sundhedsydelser. Endelig har programmet på området sundhedsydelser fremmet adgangen til sikker sundhedspleje af høj kvalitet, hvilket sammen med god videnskabelig rådgivning og risikovurdering øger patienternes sikkerhed i EU. Via programmet blev der givet støtte til flere initiativer inden for disse emner og til de videnskabelige komitéers arbejde.

Samarbejde med og støtte til mange forskellige aktører inden for folkesundhed I løbet programmets seksårige gennemførelsesperiode fra 2008 til 2013 bidrog det mærkbart til at understøtte den sundhedspolitiske indsats på EU- og medlemsstatsniveau og hjalp medlemsstaterne, forskellige interessenter og EU til at udvikle virkningsfulde politikker til gavn for EU's borgere. Mange forskere, eksperter, akademikere, patienter og civilsamfundsorganisationer samledes om forskellige emner for at dele ressourcer og viden med det formål at innovere og skabe merværdi for EU's borgere. Ved at udnytte den nye vifte af finansieringsinstrumenter kan arbejdet med Kommissionens og medlemsstaternes vigtigste folkesundhedsprioriteter styrkes gennem fælles initiativer. I alt blev 30 initiativer samfinansieret med mere end 60 mio. EUR. De dækkede mange emner lige fra sjældne sygdomme, over vurdering af sundhedsteknologi og til sundhedsmedarbejdere. Vigtige aktører fra civilsamfundet fik støtte i form af driftstilskud, og deres arbejde bidrog til at brede programmet ud til borgerne. Ved at medfinansiere fælleseuropæiske EU-konferencer har programmet muliggjort vidensudveksling på europæisk plan og give nye kommunikations- og formidlingsmuligheder. Næsten 150 fælleseuropæiske projekter, som er blevet støttet økonomisk med mere end 100 mio. EUR, har gjort det muligt for de europæiske aktører på folkesundhedsområdet at udvikle, afprøve og gennemføre en lang række værktøjer som f.eks. håndbøger, vejledninger og oversigter for at bidrage til at nå programmets hovedmål. Vejen frem Mens den detaljerede evaluering af det andet sundhedsprogram vil blive fremlagt i 2015, giver denne rapport et omfattende overblik over programmets gennemførelse i 2013 og sætter fokus på flere af de initiativer, der blev tilendebragt dette år.



Indholdsfortegnelse

Indledning Budgetgennemførelse 1.1 Budgettet 1.2 Prioriteringer for 2013 og finansieringsmekanismer 1.3 Gennemførelse af driftsbudgettet opdelt efter finansieringsmekanisme 1.4 Forslagsindkaldelser

1.5 Aftaler om direkte tilskud med internationale organisationer 1.6 Offentlige indkøb (servicekontrakter) 1.7 Andre aktioner Gennemførelse af driftsbudgettet for programmets hovedmål 1.8 Samlet budgetudnyttelse i 2013 1.9 Sundhedsmæssig sikkerhed 1.10 Sundhedsfremme 1.11 Sundhedsoplysning

Budgetgennemførelse 1.1Budgettet Budgettet for det andet sundhedsprogram for 2008-13 var på 321,5 mio. EUR. Budgettet, som det fremgår af arbejdsprogrammet for 2013, var på 55 509 000 EUR, fordelt som følger: Driftsudgifter: 49 800 000 EUR svarende til budgetpost 17 03 06 — EU-handlingsprogram for sundhed Administrative udgifter: 1 500 000 EUR svarende til budgetpost 17 01 04 02 — Udgifter til den administrative forvaltning. Det samlede driftsbudget var på 51 924 359 EUR, og det samlede administrative budget var på 1 542 363 EUR. Dette omfattede bidrag modtaget fra EFTA/EØS og Kroatien og indbetalte midler fra tidligere regnskabsår. Forvaltningsorganet for Sundhed og Forbrugere (EAHC) har givet Kommissionen teknisk, videnskabelig og administrativ bistand til gennemførelsen af sundhedsprogrammet siden 2005. EAHC afholder årlige indkaldelser af forslag, koordinerer bedømmelsen af de indsendte forslag, og forhandler, indgår og forvalter de tilknyttede tilskudsaftaler. EAHC er også ansvarligt for mange udbudsprocedurer. I 2013 forvaltede det

42 279 481,64 EUR, mens Kommissionen forvaltede de resterende 9 299 988,99 EUR, herunder udbud og andre aktiviteter. 1.2Prioriteringer for 2013 og finansieringsmekanismer

Prioriteringerne for 2013 blev fastlagt i Kommissionens gennemførelsesafgørelse 2012/C 378/07 af 28. november 2012 om vedtagelse af arbejdsprogrammet for 2013 og dertil knyttede kriterier. Følgende finansieringsmekanismer blev brugt til at gennemføre arbejdsprogrammet for 2013: Projekttilskud blev bevilget til projekter med flere partnere, i de fleste tilfælde offentlige sundhedsinstitutioner og ngo'er. Det maksimale EU-tilskud er på 60 % af de støtteberettigede omkostninger. Tilskuddet kan dog nå op på 80 %, hvis et forslag opfylder kriterierne for særlig stor nytteværdi. Driftstilskud blev bevilget til nonprofitorganisationer og specialiserede netværk, der beskæftiger sig med programmets tre indsatsområder (svarende til de tre hovedmål): sundhedsfremme, sundhedsmæssig sikkerhed og sundhedsoplysning. Sådanne organer skal være ikke-statslige, almennyttige og uafhængige af brancheinteresser eller andre modstridende interesser og have det som primært formål at opnå et eller flere af programmets hovedmål. Det maksimale EU-tilskud er på 60 % af deres årlige driftsomkostninger. Tilskuddet kan dog nå op på 80 %, hvis et forslag opfylder kriterierne for særlig stor nytteværdi. Tilskud til fælles aktioner blev tildelt medlemsstaternes myndigheder eller organer udpeget af dem. Det maksimale EU-tilskud er på 50 %. Tilskuddet kan dog nå op på 70 %, hvis et forslag opfylder kriterierne for særlig stor nytteværdi. Samfinansiering på 70 % som følge af særlig stor nytteværdi blev tildelt den fælles aktion "Fremme af samarbejdet mellem medlemsstaterne om et effektivt lægemiddelovervågningssystem i EU" på grund af dens bidrag til effektiv gennemførelse af EU's lovgivning på dette område. Tilskud til konferencer blev bevilget til konferencer om folkesundhedsspørgsmål, der afholdes af offentlige organer eller nonprofitorganisationer og EU's rådsformandskaber. Det maksimale EU-bidrag er på 50 % af de støtteberettigede omkostninger, og det maksimale beløb er på 100 000 EUR. Aftaler om direkte tilskud med internationale organisationer blev tildelt internationale organisationer, der beskæftiger sig med folkesundhed. Det maksimale EU-tilskud er på 60 %. Offentlige indkøb (servicekontrakter) blev anvendt i forbindelse med køb af tjenesteydelser, såsom videnskabelige undersøgelser, evalueringer og undersøgelser, samt indkøb af data og IT-programmer. Programmet dækker omkostningerne ved indkøb fuldt ud. Der blev brugt konkurrencebaserede udvælgelses- og tildelingsprocedurer til at udvælge projekter, der kunne finansieres. Der blev ikke anvendt konkurrencebaserede udvælgelses- og tildelingsprocedurer ved aftaler om direkte tilskud og tilskud til formandskabskonferencer, fordi de i disse tilfælde enten ikke er tilladt i henhold til specifikke regler eller ikke anvendes i praksis. Administrative bevillinger dækkede udgifter såsom undersøgelser, ekspertmøder, udgifter til information og offentliggørelse samt teknisk og administrativ bistand til IT-systemer. 1.3Gennemførelse af driftsbudgettet opdelt efter finansieringsmekanisme Type af finansieringsmekanisme Gennemførelse i euro Mekanismens andel i det samlede gennemførte budget Forslagsindkaldelser 34 672 104,60 68 % Tilskud til projekter 14 633 503,00 28 % Tilskud til konferencer 1 125 467,60 2 % Forvaltet af EAHC 1 025 467,60 - Forvaltet af GD SANCO 100 000,00. - Driftstilskud 5 474 491,00 11 % Tilskud til fælles aktioner 13 438 643,00 26 % Aftaler om direkte tilskud 1 100 000,00 2 % Offentlige indkøb (servicekontrakter) 11 485 709,46 22 % Forvaltet af EAHC 6 107 377,04 12 % Forvaltet af GD SANCO 5 378 332,42 10 % Andre aktioner 4 321 656,57 8 % Budgetgennemførelse i 2013 51 579 470,63 100 % Samlet disponibelt budget 51 924 359,33 Ikke anvendte bevillinger 344 888,70 Niveauet for budgetgennemførelse 99,33 % Til sammenligning udgjorde tilskud til projekter i 2012 15,7 mio. EUR, og tilskud til fælles aktioner beløb sig til 8.9 mio. EUR. Budgetterne for andre finansieringsmekanismer var omtrent de samme som i 2012: tilskud til konferencer – 0,75 mio. EUR, driftstilskud – 4,3 mio. EUR, direkte tilskud – 2,6 mio. EUR og offentlige indkøb – 14,2 mio. EUR. 1.4Forslagsindkaldelser Fire indkaldelser af forslag til projekter, konferencer, driftstilskud og fælles aktioner blev iværksat den 22. december 2012 på EU's sundhedsportal og på EAHC's websted. Indkaldelserne blev også offentliggjort i Den Europæiske Unions Tidende. Sidste frist for indgivelse af forslag var den 22. marts 2013. De fleste ansøgninger blev indsendt af store partnere i EU-15-medlemsstaterne; de udgjorde 82 % af projektansøgningerne, 80 % af konferencetilskudsansøgningerne, 100 % af driftstilskudsansøgningerne og 80 % af ansøgningerne om tilskud til fælles aktioner. EAHC afholdt en workshop om fælles aktioner i december 2012 og en workshop om kvalitetssikring af fælles aktioner i februar 2013. En informationsdag med fokus på det europæiske innovationspartnerskab inden for aktiv og sund aldring blev afholdt i Bruxelles og generelle informationsdage blev gennemført i Italien og Grækenland. Desuden blev der lagt retningslinjer for ansøgere ud på EAHC's websted. Og endelig ydede EAHC's helpdesk hjælp og praktisk bistand. I alt blev der indsendt 165 ansøgninger til et beløb på i alt 83 650 303 EUR. Syv af disse forslag blev udelukket i screeningfasen. Ud af de resterende 158 ansøgninger fik 53 (32,9 %) bevilget tilskud. Ansøgningerne blev bedømt i overensstemmelse med de regler og kriterier, der er fastlagt i Kommissionens gennemførelsesafgørelse

2012/C 378/7 og i forslagsindkaldelserne. 32 eksterne eksperter fra 18 lande deltog i bedømmelsesprocessen. Eksperterne blev udvalgt fra en liste, der var opstillet efter en indkaldelse af interessetilkendegivelser fra eksperter i forskellige bedømmelsesaktiviteter til det andet EF-handlingsprogram for sundhed. Bedømmelsen blev foretaget i to etaper.

I første runde gennemgik tre eksterne evaluatorer de enkelte forslag. En sammenfattende bedømmelsesrapport blev udarbejdet for hvert forslag på et møde arrangeret af EAHC. I anden omgang kontrollerede bedømmelsesudvalget, at evaluatorerne havde overholdt de relevante regler og kriterier. Dernæst opstillede det endelige lister over forslag, der blev anbefalet til finansiering, og udfærdigede reservelister. Bedømmelsesudvalget bestod af repræsentanter fra Generaldirektoratet for Sundhed og Forbrugere, Generaldirektoratet for Forskning og Innovation og EAHC. På sit møde den 29. juni 2012 afgav sundhedsprogramudvalget en positiv udtalelse om de initiativer, der var blevet anbefalet til finansiering. Kommissionens tilhørende afgørelse om tildeling af tilskud blev vedtaget den 29. oktober 2013. 1.4.1Tilskud til projekter I alt blev der indsendt 67 forslag som svar på indkaldelsen af forslag til projekter. Ni forslag blev anbefalet til finansiering, og tre blev optaget på en reserveliste. I sidste ende blev 11 projekter (16 % af det samlede antal) finansieret med et samlet beløb på 14 633 503,00 EUR. Deres fordeling blandt programområderne var som følger: Sundhedsmæssig sikkerhed: 2 609 911,00 EUR (to projekter) Sundhedsfremme: 12 023 592,00 EUR (ni projekter) Bilag 2 indeholder en tabel over de projekter, der blev finansieret. EAHC's database indeholder sammendrag af projekterne. 91 % af de udvalgte projekter blev præsenteret af store partnere i EU-15-landene. Deltagelsen blandt EU-12-landene som associerede partnere var på kun 14 %. 1.4.2Tilskud til konferencer I alt blev der indsendt 47 forslag som svar på indkaldelsen af forslag til projekter. 11 forslag blev anbefalet til finansiering, og tre blev optaget på en reserveliste. I sidste ende blev 14 konferencer (30 % af de modtagne forslag) samfinansieret på grundlag af indkaldelsen af forslag, og to konferencer blev arrangeret af formandskaberne for Det Europæiske Råd. Det samlede budget for tilskud til konferencer var på 1 125 467,60 EUR. Deres fordeling blandt programområderne var som følger: Sundhedsfremme: 371 603,60 EUR(fire konferencer + to konferencer organiseret af det græske og det litauiske formandskab) Sundhedsoplysning: 753 864,00 EUR (10 konferencer) Emnerne for konferencerne var følgende: Alzheimers sygdom, sjældne sygdomme, organtransplantation, alkohol, psykisk sundhed, aldring, sundhed blandt migranter og etniske mindretal, hiv/aids, organdonation fra levende og kroniske sygdomme. Flere større folkesundhedskonferencer blev også samfinansieret: Den årlige konference i Den Europæiske Sammenslutning af Samfundsmedicinske Selskaber (EUPHA), verdenssundhedstopmødet (World Health Summit), det europæiske sundhedsforum i Gastein og det 6. globale patientforum (Global Patients Forum). Det litauiske rådsformandskabs konference havde fokus på mental sundhed, og det græske rådsformandskabs konference handlede om ernæring og fysisk aktivitet. Bilag 3 og 4 indeholder oversigter over de konferencer, der blev finansieret. EAHC's database indeholder både sammendrag af konferencerne og selve konferenceberetningerne. 1.4.3Driftstilskud I alt blev der indsendt 45 forslag som svar på indkaldelsen af forslag til driftstilskud. Ud af disse blev 20 anbefalet til finansiering, og fire blev optaget på en reserveliste. I sidste ende blev 22 forslag (otte nye og 14 forlængelser) bevilget tilskud (49 % af de modtagne forslag) til et samlet beløb af 5 474 491,00 EUR. Nye driftstilskud Den nederlandske organisation for anvendt naturvidenskabelig forskning (TNO) som vært for Det Europæiske Handlingsnetværk for Aldring og Fysisk Aktivitet (EUNAAPA) Sammenslutningen af skoler inden for sundhedsuddannelser i Europa (ASPHER) Special Olympics Europe Euroasia Foundation (SOEEF) European Federation of Allergy and Airways Diseases Patients'Associations (EFA) Institut National de la Santé et de la Recherche Médicale (INSERM) som vært for ORPHANET-netværket University Court of the University of St Andrews som vært for netværket for undersøgelse af skolebørns sundhedsadfærd (HBSC) University of Ulster til støtte af EUROCAT-netværket, der fokuserer på medfødte anomalier Fundación para la Investigación Biomédica Hospital Universitario 12 de Octubre som vært for netværket til overvågning af spastisk lammelse i Europa (SCPE)

Forlængelser Alzheimer Europa EUROPA DONNA (Den europæiske brystkræftforening) Den europæiske alkoholpolitiske sammenslutning (Eurocare) Det europæiske netværk til forebyggelse af rygning (ENSP) Den europæiske organisation for sjældne sygdomme (EURORDIS) Den europæiske folkesundhedsalliance (EPHA) Europæisk Patientforum (EPF) PREVENT, til det Det Europæiske Netværk til Sundhedsfremme på Arbejdspladsen (ENWHP) Stichting AIDS Fonds Soa AIDS Nederland, til netværket AIDS Action Europe Stichting Health Action International (HAI) Fundación Vasca de Innovación e Investigación Sanitarias, til netværket af neonatale intensivafdelinger International Association for Ambulatory Surgery (IAAS) Statens Serum Institut, til EuroMOMO-netværket, der står for overvågning i realtid af dødelighed i Europa CBO BV, til Schools for Health in Europe (SHE) Bilag 5 indeholder en tabel over de bevilgede driftstilskud. EAHC's database indeholder sammendrag af disse. 1.4.4Fælles aktioner Fem forslag til fælles aktioner blev fremlagt og finansieret til et samlet beløb af 13 438 643,00 EUR. De var fordelt mellem følgende programområder: Sundhedsmæssig sikkerhed: 4 298 700,00 EUR (to fælles aktioner) Sundhedsfremme: 9 139 943,00 EUR (tre fælles aktioner) Disse fælles aktioner, som omfattede et stort antal medlemsstater og andre lande, der deltager i programmet, havde fokus på følgende emner: lægemiddelovervågning, kræftbekæmpelse, mindskelse af alkoholrelaterede skader, kroniske sygdomme, assisteret reproduktionsteknologi og hæmopoietiske stamceller til transplantation. Bilag 6 indeholder en tabel over de fælles aktioner, der blev finansieret. EAHC's database indeholder sammendrag af disse. 1.5Aftaler om direkte tilskud med internationale organisationer I alt blev der indgået følgende fem aftaler om direkte tilskud til et samlet beløb af 1 100 000 EUR: 1.Verdenssundhedsorganisationen (WHO): 1.1.Det europæiske initiativ til overvågning af fedme 1.2.Europæisk validering af Minimal Information Model (MIM) i forbindelse med indberetning af og erfaringer med utilsigtede hændelser 1.3.Integreret overvågning af ikke-overførbare sygdomme 2.Organisationen for Økonomisk Samarbejde og Udvikling (OECD) 2.1.Uddannelse af sundhedspersonale. 2.2.Health at a Glance 2014 Bilag 7 indeholder en tabel over de bevilgede direkte tilskud.

1.6Offentlige indkøb (servicekontrakter) GD SANCO indgik dels servicekontrakter inden for programmets indsatsområder sundhedsmæssig sikkerhed, sundhedsfremme og sundhedsoplysning, dels specifikke anmodninger om IT-service i henhold til gældende rammeaftaler. Det samlede budget til offentlige indkøb, som GD SANCO forvalter, beløb sig til 5 378 332,42 mio. EUR. EAHC forvaltede 26 servicekontrakter (syv vedrørende sundhedsmæssig sikkerhed, tolv vedrørende sundhedsfremme og ni vedrørende sundhedsoplysning) til et samlet beløb af 6 107 377,04 EUR. Beløbene pr. område og for hver af de to bemyndigende organisationer var som følger: Programmets hovedmål Forslag/kontrakter SANCO Forslag/kontrakter EAHC Forslag/kontrakter i alt Sundhedsmæssig sikkerhed 1 482 661,12 1 420 790,80 2 903 451,92 Sundhedsfremme 1 022 113,64 3 504 417,50 4 526 531,14 Sundhedsoplysning 1 191 357,11 1 182 168,74 2 373 525,85 Horisontale tjenester (IT-service) 1 682 200,55 0 1 682 200,55 I alt 5 378 332,42 6 107 377,04 11 485 709,46 Disse servicekontrakter dækkede følgende behov som angivet i arbejdsprogrammet for 2013: evaluering og overvågning af initiativer og politikker, undersøgelser, rådgivning, data og oplysning om sundhed, videnskabelig og teknisk bistand, kommunikation, formidling, bevidstgørelsesaktiviteter og IT-programmer til understøttelse af forskellige politikker. Bilag 8 og 9 indeholder mere detaljerede oplysninger om indgåede bygge- og anlægskontrakter.

1.7Andre aktioner Der blev afsat 4 830 000 EUR til andre aktioner i 2013. Disse omfattede følgende aktiviteter: Andre aktioner Særlige godtgørelser til eksperter for deres deltagelse i og arbejde for EU's videnskabelige komitéer, jf. Kommissionens afgørelse 2008/721/EF Systemrevisionsbesøg i lande, der eksporterer aktivstoffer til brug i humanmedicinske lægemidler til EU Administrativ aftale med Det Fælles Forskningscenter (FFC) om analyse af indberetning af utilsigtede hændelser Godtgørelser til medlemmerne af et tværsektorielt og uafhængigt ekspertpanel, som skulle rådgive om effektive sundhedsinvesteringer Administrativ aftale med Det Fælles Forskningscenter om at oprette en velfungerende platform til at koordinering og vedligeholdelse af registre over og netværk for sjældne sygdomme Uddelegering af opgaver til Eurostat for at forbedre rettidigheden og sammenligneligheden af sundhedsdata Medlemskab af European Observatory on Health Systems and Policies (det europæiske observatorium for sundhedssystemer og -politikker) Bilag 10 indeholder mere detaljerede oplysninger om de disponible midler til de øvrige aktioner Gennemførelse af driftsbudgettet for programmets hovedmål 1.8Samlet budgetudnyttelse i 2013 Diagrammet nedenfor viser, hvordan budgettet er blevet fordelt mellem programmets tre indsatsområder i 2013. Der blev i alt brugt 10 980 585,92 EUR på sundhedsmæssig sikkerhed, 28 739 819,74 EUR på sundhedsfremme og 10 167 905,12 EUR på sundhedsoplysning. Endelig blev der investeret 1 682 200,55 EUR i den IT-support, der var nødvendig for at understøtte de tre områder.

1.9Sundhedsmæssig sikkerhed 10 980 585,92 EUR – 22 % af driftsbudgettet i 2013